For best IPTV provider, please visit: www.IPTV.CAT For best IPTV provider, please visit: www.IPTV.CAT
Ha a nők felismernék az anyaság rendkívüli jelentőségét,
a csillagokra szegezett szemmel hajtanák végre a feladatot.
MEGTÖRTÉNT ESEMÉNYEK ALAPJÁN
A sors fontos szerepet szánt neki.
Ő lett volna az első közülünk.
Azért jött erre a világra, hogy megváltoztassa, de nem volt rá ideje.
Három lövést kapott.
Egyet az arcába, egyet a mellkasába,
és az utolsót a nemi szervébe.
A VÖRÖS SZŰZ
Ám Hildegart története jóval ezelőtt kezdődött.
Amikor még fiatal voltam,
és az első eugenikai értekezések eljutottak Galíciába.
A nevem Aurora Rodríguez Carballeira. Hildegart anyja vagyok.
A tudásszomjamnak és apám vagyonának hála,
korlátok nélkül neveltek.
NIETZSCHE ÍGY SZÓLOTT ZARATHUSTRA
GALÍCIA, 1914
Így értesültem a genetikai fejlesztést érintő felfedezésekről,
és a nők jogaiért folyó küzdelemről.
Ekkor értettem meg, hogy nekünk, nőknek
kell alakítanunk az emberiség jövőjét.
De az eszmék erőtlenek, ha nem ültetik gyakorlatba őket.
Ezért úgy döntöttem, én magam foganok egy olyan gyermeket,
aki csak és kizárólag az enyém.
Fiziológiai közreműködőként olyasvalakit kerestem,
aki sosem ismerhette őt el sajátjaként.
A méhemből egy lány született.
Az eugenika lánya, az első szabad nő.
Hangsúlyozom, hogy Hildegart nem véletlenül jött világra,
és nem is a szülei egyszerű, állati szaporodási ösztöne révén,
hanem egy tökéletesen kidolgozott terv részeként.
Tiszta lénynek kellett lennie, aki harcol az igazságos társadalomért.
A jövő nőjének kellett lennie.
Nyolc hónaposan kezdett beszélni.
Kétéves korára tudott olvasni.
Háromévesen tudott írni.
Négyévesen okleveles gépíró volt.
Hét óra. Kelj fel!
Szigorú eugenikai előírások szerint nőtt fel.
Mindig ugyanakkor ébredt.
Kelj fel!
Életének minden perce terv szerint zajlott.
Táplálkozása és higiéniája szigorú szabályokat követett.
Mindig gyümölcsöt és tejet reggelizett.
Könnyű vacsorát evett.
Verseny- és állóképességének javítása érdekében
különféle sportokat űzött.
Nyolcévesen hat nyelven beszélt.
Franciául, angolul és latinul folyékonyan.
Tudott fordítani németből, portugálból és olaszból.
Mi az eugenika?
Az eugenika az öröklődés biológiai törvényeit,
azaz a genetikát alkalmazva
tökéletesíti az emberi fajt és társadalmat.
Tizennégy évesen megkezdte orvosi, jogi és filozófiai tanulmányait az egyetemen.
Tizenhét évesen kitüntetéssel lett Spanyolország legfiatalabb ügyvédje.
Hegel úgy vélte, bár a szabadságra való képesség
az emberi faj minden tagjának potenciális jellemzője,
a szabadság állapota egy másfajta teljesítmény.
Hét óra. Kelj fel!
Hogy különböztethetjük meg...
a hímet a nősténytől?
Óvatosan, ne nyomd túl erősen a tollat! Látod?
Délelőtt öt órát tanult,
délután három órát olvasott,
fürdés előtt pedig a művészetről vitáztunk.
Ennyi. Elég volt.
Mi a nietzschei gondolkodás központi elve?
Nem jön le. Hogy Isten halott.
És hogy mi vagyunk a társadalom fő létrehozói.
Koncentrálj!
Tehát?
- Nietzsche pre-egzisztencialista volt? - Nem.
Nietzsche azt mondta: káosznak kell lennie bennünk ahhoz,
hogy hullócsillag szülessen.
Férjhez adott anyám Férjhez adott anyám
Szép voltam és sudár
Újra!
És ülj az asztalhoz!
Én neveltem és oktattam őt az évek során.
Pontosan tudtam, meddig kell eljutnia.
Egy, két, há’, négy.
Mama, hol van az apám?
Neked nincs apád, gyermekem.
Ezért vagyunk szabadok.
„Kisasszonyok, ne sírjatok!
„A férfi mind kalandor,
„Fél lába itt, fél lába ott,
„Csak gondtalan csatangol.
„Ne sírj, leány,
„A férfiért,
„Légy hetyke, fürge, pörge,
„Csak vállat vonj, ha bánat ért -
„Hej, táncra, körbe-körbe!”
Elnézést!
MADRID, 1931
Elnézést! Señor Guzmán most nem tudja fogadni.
- Félórája várunk. - Most bukott meg a monarchia.
- Nem könnyű nap a mai, Señora... - Rodríguez.
Ő a lányom, Hildegart Rodríguez.
Mához két hétre tudok időpontot adni.
Jöjjenek vissza akkor!
A kijárat arra van. Köszönöm!
Asszonyom!
Nem mehet fel engedély nélkül!
Asszonyom, hall engem?
Asszonyom, nem mehet be oda!
Asszonyom!
Kérlek, ne engedd be őket! Ne engedd be!
Asszonyom! Azonnal nyissa ki!
A MONARCHIA
Elárulná, miért nem kell a lányom cikke?
Sokkal jobb, mint amiket általában közzétesz.
Ki maga?
Aurora Rodríguez vagyok, Hildegart anyja,
aki A szexuális probléma egy spanyol nő szemszögéből szerzője.
- Asszonyom! - Kikiáltották a köztársaságot.
Más prioritásaim vannak.
A levelünk megelőzte a király lemondását.
- Dolores! - Asszonyom!
Nem azt kérem, hogy most tegye közzé.
Az időzítés magán múlik,
de ha egy rezsim megbukik, újat kell építeni.
Örömmel közzétenném a cikket.
De a lánya nevével nem tehetem.
Miért?
Általában a valódi szerző nevét teszem közzé.
Miből gondolja, hogy nem az övé?
Hány éves vagy, gyermekem?
Tizenhat.
Egy 16 éves nő nem tud ilyet írni.
Hildegart tud, és 16 éves.
Tudom, hogy maga írta, Señora Rodríguez.
Aláírhatná a cikket, és az ügy meg lenne oldva.
Nem szeretem, ha megpróbálnak becsapni.
Dolores, kérem!
Guzmán, belülről zárták be!
Kérdezzen tőle bármit a cikkről vagy a témáról!
Azt akarja, hogy a szexualitásról beszéljek lányával?
Kérdezzen bármit, ami meggyőzi arról,
hogy ő írta a cikket, amit nem hajlandó közzétenni!
Jól van.
Mi a szexuális reform, kisasszony?
Elvont értelemben csupán egy javaslat az emberi lények
szexuális és szerelmi életének modernizálására.
Ha azonban a Ligáról kérdez,
amelynek elnöke Señor Havelock Ellis,
idézhetek néhány pontot a programjából.
Hallgatom.
Egyenlő jogok a férfiaknak és a nőknek,
a házastársi kapcsolatok felszabadítása az egyház alól,
felelős utódnemzés,
tudatos hozzáférés a fogamzásgátláshoz a proletariátus számára,
az egyedülálló anyák védelme,
az interszexuális variánsok megértése.
Folytassam?
Ezt az egészet bemagolhatta.
Egy férfiban is kételkedne?
Vagy örömmel
közölné le és fedezné fel korának csodagyerekét?
Egy csodagyerek talán kizárólag hímnemű lehet?
A szexuális reformról szóló cikkemben
többek között erre is kitérek.
Elnézést a merészségemért, kisasszony,
de mit tudhat maga a női szexualitásról?
Még gyerek.
Merem állítani, hogy többet tudok, mint maga, Señor Guzmán.
A tapasztalatlanságom ellenére.
- Éljen a szabadság! - Éljen!
- Éljen a Köztársaság! - Éljen!
Éljen a Spanyol Köztársaság!
Éljen Spanyolország!
Le a monarchiával!
- Éljen a Spanyol Köztársaság! - Éljen a Köztársaság!
- Rohadék! - Hildegart, maradj közel!
Éljen a király!
Hildegart!
Hatalmat a munkásoknak!
Nézz a kamerába!
Spanyolország többé nem katolikus!
Miért nem hagytad Guzmánt válaszolni a csodagyereket illetően?
Hildegart!
Nem engedünk a provokációnak, ezt sose feledd!
Guzmánnal elragadtattad magad, és ez nem fordulhat elő.
- Éljen a Köztársaság! - Éljen a Köztársaság!
Éljen!
Szabadság!
Éljen a Köztársaság!
A népet sosem győzhetik le!
Mi a probléma?
Honnan kerültél ide, te csibész?
Kockázatos párhuzamot vonni
a nők szexuális emancipációja és a szerelem között.
Az olvasók egyszerű párhuzamokon keresztül értik meg a komplex fogalmakat.
Az egyszerűség talán erény, de a szellemi hiányosság hiba.
Rendben.
Eper!
Asszonyom! Tönkreteszed a ruhádat.
Te is kérsz, anya?
Ne hívj „asszonyomnak”!
Most, hogy híres lettél, muszáj.
A pékségben azt mondják, fontos ember vagy.
Ezt mondták?
Tudja, ők nem nagyon olvasnak.
De mindenki érdeklődik
a fiatal ügyvédnő iránt, aki a szexről ír.
Nézd meg, ki az!
Folytasd a munkát!
Asszonyom!
Alpha!
Alpha, gyere!
Láttalak.
Gyáva analfabéták.
Egy művelt nő többre képes, mint egy boszorkány.
NEKTEK FÉRFI KELL BOSZORKÁNYOK
Nekem ez nem tetszik, Aurora.
Nem akarom erőltetni, de tudja, ha akarja,
szerezhetek valamit, amivel megvédheti magukat.
Éspedig?
Egy pisztolyt?
Tudod, mit gondolok a fegyverekről.
Festékkel nem félemlíthetnek meg minket.
Gyere!
Nézd!
Agresszivitás és stratégia keveréke.
Szégyellhetnék magukat.
Nézd, milyen ruhát viselnek!
- Feketében. - Igen, ő az.
Lemaradsz a meccsről.
Mi miért nem öltözhetünk úgy, mint mások?
Egy nő csak akkor szabad, ha felszabadul
minden külső vélemény és ítélet alól.
De én csinos akarok lenni.
Kockáztatnád, hogy a külsőd felülírja az eszedet?
Elfogadnád, hogy csak ennyit lássanak belőled?
Nem.
Köszönöm.
Elnézést, uram!
Köszönöm.
Elnézést, kisasszony!
Ismered?
Elnézést, uram, megengedi?
Jó reggelt!
Hildegart Rodríguez, ugye?
Megtiszteltetés számomra.
És ön bizonyára az édesanyja, Señora Rodríguez Carballeira.
Nagyon örvendek, asszonyom. Abel Velilla.
Abel Velilla, nagyon örvendek.
Az újságon keresztül próbáltam megtalálni, de Guzmán nem adta meg a címüket.
Megtiltottam neki.
Megértem.
Felismertelek a cikkekben szereplő képről.
A Szocialista Ifjúság tagja vagyok, őket képviselem.
Szeretnénk meghívni a párt néhány gyűlésére.
Elolvastuk minden cikkedet,
és meggyőződésünk, hogy együtt tudunk működni.
Nagyra értékeljük az ajánlatot.
- Señor... - Velilla.
Velilla.
De Hildegart tudós.
Maga pedig politikus.
Csak arra kérem, hogy jöjjön el egy gyűlésre.
Csak egyre.
Lilí Álvarez megnyeri a pontot, a szettet és a meccset.
Mehetünk?
Gondold át!
Kifogy a tintám.
Anya, tudnál hozni egy új szalagot?
Anya!
PEPE ÉS AURORA 1908
Mit keresel itt?
Ha anyád rajtakap, hogy a holmijában turkálsz, megöl.
Előbb téged, aztán engem.
Ki ez?
Pepe, és ez nem tartozik rád. Menj vissza a konyhába!
Mindkettőnket bajba keversz.
Ezek a kisajkak.
És ez itt fent a csikló.
Szerintem el kellene fogadnunk Abel Velilla ajánlatát.
Ez a női szexuális izgalom kulcsa.
Látod?
Nincs szükségünk senkire.
Ez nem ajánlat.
Ha ajánlat lenne, mindkét fél jól járna.
Ki akarnak használni minket.
A SZERELEM SZABADSÁGA BIZTOSÍTJA...
Aurora!
Mennyibe kerül az a pisztoly?
Tizenöt reál.
De talán olcsóbban is megkaphatom.
Hildegartnak erről egy szót se!
Ne fáradj a takarítással!
A BOSZORKÁNYOK MÁGLYÁN VÉGZIK
Honnan tudod?
Hogy ki akarnak használni minket.
Honnan tudod?
Mert a politika ezt teszi a gondolkodással.
De az eszmék haszontalanok, ha nem alkalmazzák őket az életben.
Mi nem ezt akarjuk?
Változtatni a dolgokon?
Mi nem akarjuk ezt.
Mi meg fogjuk tenni.
De ők ezt még nem tudják.
Ők férfiak. És politikusok.
Egy okkal több, hogy elmenjek a gyűlésre.
Nekünk kell kiállnunk az eszméink mellett.
Közvetítők nélkül.
- Hahó! - Macarena.
Megjöttem.
Szólok neki, hogy készítsen vacsorát.
Anya!
A monarchia most bukott meg.
Most vagy soha.
Mindent a maga idejében.
Elhoztad?
Ott van.
Antonio volt az?
Nem akarta ideadni, de én akkor is elvettem.
Maguknak nagyobb szükségük van rá.
Maradhatsz éjszakára.
Sajnálom, Macarena, nem akartalak bajba keverni.
Maga ezt nem érti, Aurora.
Antonio jó ember, de az anarchizmus elvette az eszét.
- Velük van gond, nem az eszmékkel. - Ezért kell beavatkoznunk.
- Már megtesszük, az írásainkkal. - Sok nő nem tud olvasni.
Menj, hozd az alkoholt!
Hozd az alkoholt!
Így van, ahogy az elvtársunk mondta.
Persze, ezek a választások lehetőséget adnak Spanyolország megújítására.
Hogy visszaadjuk a munkásosztálynak,
akik szántják a földet, akik megtöltik a gyárakat.
A Szocialista Pártnak meg kell nyernie a választást, elvtársak.
És a Szocialista Párt köteles a változás élére állni.
A változáséra, amely a forradalom elvein alapuló társadalmat hoz létre.
Ocaña elvtárs mondta a minap: „Meg kell védenünk hazánkat.”
Én azt mondom, a hazánk védelméhez egészséges proletariátusra van szükségünk.
Mert az igazi hazafiság
a nemzeti ipar és gazdaság megteremtésével kezdődik...
Jó napot! Üdvözlöm!
Örülök, hogy eljöttél.
Hildegart beszélhet, amint Miguel elvtárs befejezte.
Nem beszélni jött, hanem másokat hallgatni.
- Éljen a Szocialista Párt! - Éljen!
- Éljen a Köztársaság! - Éljen!
Nagyon szeretnék beszélni.
Nem tudják, hogy mások vagyunk, mint ők.
Mi bebizonyítottuk, hogy ha fenntartják a céljaikat,
falakba fognak ütközni,
- amelyeket... - Miguel!
Igen... Uraim, elvtársak,
van egy nagyon különleges vendégünk.
Hildegart elvtársnő, szívesen meghallgatunk.
Megtiszteltetés számunkra, hogy itt vagy.
A szavaid legyenek kifogástalanok!
Megengedi?
Köszönöm.
Uraim, az ifjú zseni, Hildegart Rodríguez!
Jó napot!
Köszönöm, hogy felszólalhatok.
Elvtársuk, Abel Velilla meghívott anyámmal együtt
erre a gyűlésre.
Miután megbeszéltük, úgy döntöttünk, eljövünk.
Jó lehetőségnek tűnt
véleményünkkel közreműködni egy párt vitáiban,
amely, annak ellenére, hogy a társadalom összes tagjának egyenlőségét hirdeti,
szisztematikusan és szégyentelenül figyelmen kívül hagyta
az ország lakosságának felét:
a nőket.
- Éljen a Szocialista Párt! - Éljen!
Tudjuk, hogy az osztályharc a fő hajtóerő.
Épp ezért ma arról fogok beszélni,
amit figyelmen kívül hagytak ebben a harcban.
ÚJABB NŐT BÁNTALMAZTAK ÉS ERŐSZAKOLTAK MEG CHAMBERÍBEN
A hír a mai újságban szerepel.
Ebben a hónapban eddig nyolc áldozat van.
Betörnek a házukba, hogy kirabolják őket, és egyúttal meg is erőszakolják őket.
Nők ezreit erőszakolják meg.
Nők ezrei halnak bele a szülésbe.
Nők ezreit verik meg naponta.
Mindannyian riadókészültségben élünk.
Ennek ellenére a gyűléseikről készült jegyzőkönyvekben
nyoma sincs annak, hogy mi folyik.
Nincs egyetlen reflektálás sem.
Miért?
Azért, mert láthatatlanok vagyunk?
Vagy azért, mert nem számítunk?
Nézzenek körül a teremben!
Nézzenek körül!
Több mint 70 férfi van jelen, és csak két nő.
De szívesen látnak ma itt.
Miért?
Miért én vagyok az egyetlen nő, aki méltó a tiszteletükre?
Elgondolkodott már valaki azon, hogy a spanyol nő
miért van 20 évszázaddal lemaradva?
Ha a spanyol nőknek elegendő rálátásuk lenne
az egyetemes panorámára,
mélyen gyökerező szégyent éreznének,
amit nem érdemelnek meg.
Ha szabadabb és igazságosabb Spanyolországot akarnak,
kezdjék azzal, hogy ezt a helyet szabadabbá és igazságosabbá teszik.
Forradalmak akkor születnek, ha az emberek szabadok és felkészültek,
nem pedig akkor, ha az éhség, a fájdalom és a düh...
a felelőtlenség állapotába juttatták őket.
Jó volt?
Legközelebb ne ragadj le az újsághíreknél!
Hildegart!
Eljössz a következő gyűlésre?
Nincs elég nő.
- És ha többet tudok rávenni... - Köszönjük.
De még mindig rengeteg a feladat.
- Jó napot! - Jó napot!
Mehetünk?
Köszönöm, hogy eljöttél.
Hangsúlyozom: ne ragadj le!
Térj rá egyből az egyenlőtlenségre!
„Nem sok nő tudja elképzelni a valódi, kölcsönös és korlátlan
„szabadságot mindkét nem számára...”
Ezt tényleg muszáj most csinálnod?
Akarsz vacsorázni, vagy sem?
Ne zavartasd magad! Mit mond még?
„De még kevesebb férfi tudja ezt elfogadni,
„akár reakciósak, akár haladók.”
Macarena!
Ki az a Pepe?
Miért rejtegeti anyám a fényképét?
Kérlek!
Alszik.
Pepe az egyetlen férfi, akit anyád valaha igazán szeretett.
És hol van?
Ő a nővérének a fia,
de anyád nevelte fel.
És anyád, rá jellemzően, zongorista csodagyereket csinált belőle.
Mindössze négyévesen a királyi udvarnak játszott.
De a nagynénéd, aki nagyon ravasz,
rájött, hogy pénzt csinálhat belőle,
és elvitte.
Anyád soha többé nem látta őt.
Rajta, olvass nekem valami könnyebbet!
Könnyebbet?
Nem érdekel a nők szabadsága?
Érdekel a szabadság, de melletted butának érzem magam.
Nézd!
EGYÜTT ÖRÖKRE
Egy romantikus regény.
Egy munkatársam adta a gyárból.
Próbálkozom, de nehezen megy. Felolvasnád nekem?
„A férfi csak nézte, és azt súgta:
„'Magányomban éhezem és szomjazom.
„'Éhezem arra, hogy mellettem légy...’”
Ha kinevetsz, akkor felejtsd el!
Bár talán neked is tetszene egy kis romantika, nem?
Add ide!
„'...a csókjaidra, a pillantásodra...’”
Nem hiszem, hogy ez az a fajta könyv, ami felszabadítja a nőket.
Én imádom.
Mi a baj?
Nahát!
- Kész vagy? - Igen, majdnem.
- Nem tudod gyorsabban csinálni? - Megteszem, amit tudok.
Ha anyám megtudja, nem enged el.
- Siess! - Befejezem az utolsó jegyzeteket.
Nem tart sokáig.
Macarena!
Miért akarnál gyűlésre menni, miközben menstruálsz?
A vidéki nők megteszik.
A vidéki nők vidéken véreznek, nem gyűléseken.
A politika olyan, mint az aratás: nem várhat.
- Mi van, ha az anyag átázik? - Kidobom és kicserélem.
Nem dobhatod ki csak úgy, mint bármi mást!
Siess! Nem akarom, hogy azt mondják, a nők nem pontosak.
Köszönöm.
Igen, de azt kérte, hogy ne szavazhassunk.
Szeretik látni, ahogy a nők egymással harcolnak.
Nem kellene szavaznunk?
Nem a megtagadását kérte, hanem az elhalasztását.
Egyetértek Campoamorral...
Megcsináltad. Mindenki úgy néz rá, mint egy semmiből jött csodára.
De felismerlek benne.
Ő messze túlszárnyal engem.
Köszönöm, elvtársnők.
Kimegyek a mosdóba.
Hová megy? Ez a férfimosdó.
Elnézést uram, de nagyon sürgős.
Maga férfi?
- Nem találom a női mosdót. - Olyan nincs.
Haza kell mennie.
- Ramón! - Mi az?
Átkozott kölyök!
Hildegart!
Nem hittem volna, hogy itt találkozunk.
Észrevetted, hogy egyre több nő jön?
Építenünk kell nekik egy mosdót.
Tessék!
Köszönöm.
Mennem kell, anyám vár rám.
Írhatnál egy esszét a témáról.yx
Milyen témáról?
A mosdóról.
A női mosdó hiánya metaforaként működhet.
Az első esszém már a nyomdában van.
Mi a címe?
Szex és szerelem.
El kell olvasnom.
- Akkor... - Hé, honnan ered a neved?
Hildegart.
Anyám szerint azt jelenti: „a bölcsesség kertje”.
- „A bölcsesség kertje”. - De ez nem igaz.
Ógermán nyelven a hil csatát jelent, a gart pedig kertet.
Szóval „csatakert”.
De ezt ne mondjuk el neki!
Nem fogjuk.
Tényleg mennem kell.
Hé, eljössz a következő gyűlésre?
Igen.
SZEX ÉS SZERELEM HILDEGART
Add a kezed! Gyere!
Forogj!
Gyorsabban!
Elég...
Alpha!
- Megcsináltuk! Örülsz? - Mit olvasol?
Macarena, táncolj!
- Kisasszony... - Táncolj, Macarena!
- Szédülök. - „Azon nyomban elhallgatott,
„és ekkor a férfi lágyan megcsókolta.”
Biztosan nem a próza minősége az oka.
Ez egy ponyvaregény.
Érdekel, hogyan ábrázolják a szerelmet a tömegirodalomban.
Ezek a ponyvaregények semmitmondóak.
Nem a való életet tükrözik.
Csupán kielégítetlen vágyakat.
A vágy érdekes, anya.
Te soha nem vágytál senkire?
Egyszer szerelmes lettem.
Egy kapitányba.
Jóval a születésed előtt.
Majdnem összeházasodtunk.
És mi történt?
- Szabad akartam lenni, és ő... - Nem hagyta volna.
Szívesen lett volna az apád.
Sosem bántad meg?
Mit?
A szerelem és a forradalom nem fér össze.
Macarena szerint az egyetlen férfi, akit szerettél, egy kisfiú volt.
Pepe.
Úgy tűnik, Macarena túl sokat beszél.
Nekem miért nem meséltél róla?
Felejtsd el ezeket a ponyvaregényeket!
Minden szépirodalom definíció szerint konzervatív.
Miért van fegyver a házunkban?
Señor Guzmán...
Mindig így üdvözlik a látogatókat?
Általában nincsenek látogatóink.
Szerintem maga az első férfi, aki beteszi ide a lábát.
Jól van, igyunk Hildegartra!
Mi nem iszunk pezsgőt.
Csak személyesen akartam közölni a jó hírt.
Mindenki a Szex és szerelmet akarja.
Kezd kifogyni.
Már úton van a második kiadás.
Azért jöttem, hogy kifizessem az első kiadás első részletét.
Ebből a pénzből kifesthetik a lépcsőházat.
Nekünk megfelel így.
Mennyi az összeg?
Pontosan 793 peseta.
- Kinek a nevére írjam? - Az enyémre.
Aurora Rodríguez Carballeira.
Egy férfi nevére van szükségem.
Ön nem fogja tudni beváltani.
Talán használhatnánk Hildegart apjának a nevét.
Hildegartnak nincs apja.
Ez esetben odaadhatom önnek én magam, készpénzben.
Rendben van. Elküldöm érte Macarenát.
- Eljöhetek személyesen, hogy átadjam. - Nem szükséges.
Köszönöm.
Rendben, nos...
Amint megvan, tudatom önnel.
Jól van.
Arról is szólni akartam neked, hogy megkerestek
a Szex és szerelem lefordítása és angliai kiadása kapcsán.
- Ki? - Havelock Ellis.
- Dr. Havelock Ellis? - Igen.
Még nem tett ajánlatot, de minél hamarabb találkozni akar a szerzővel.
H. G. Wells pedig előszót akar írni hozzá.
Hallottad ezt, anya?
Majd átgondoljuk, ha ajánlatot tesznek.
De anya, Havelock úttörő a világon a szexológiában.
Az ő támogatása...
Señor Havelock Ellis és Señor H. G. Wells angol imperialisták,
akik csak ki akarják használni az eszméinket.
Nem hiszem, hogy Señor Wells...
Ha ajánlatot tesznek, megbeszéljük.
- Van még valami? - Igen.
Szeretném közzé tenni a következő cikkét, kisasszony.
- Kellemes napot! - Köszönöm.
- Jó napot! - Üdv!
Jó napot!
- Üdv! Jól. - Hogy van?
- Köszönöm. - Én is alá akarom íratni.
Várnia kell, ők voltak itt előbb.
Rendben.
Üdvözlöm
Köszönöm.
Látsz valami érdekeset?
Igen.
De nem engedhetem meg magamnak.
Aláírod nekem?
AZ IFJÚSÁG SZEXUÁLIS LÁZADÁSA
Az a fontos, hogy egy könyv eszméi eljussanak az emberekhez,
nem az, hogy ki írja alá.
Persze.
De szeretném, ha aláírnád.
Van egy tollad?
Hogyne.
Elnézést! Elkéstem?
Átkeltem egész Madridon, hogy aláírassam a könyveket.
Hildegart már elment?
Azért kell nekik az aláírásod,
hogy drágábban tudják eladni a könyvet.
Remek.
Akkor neked kicsit nehezebb dolgod lesz.
„Ez a könyv Abel Velilla tulajdona, és az is marad.
„Nem engedélyezem az eladását.”
A könyvekben minden benne van.
Őszintén szólva, nem biztos, hogy a könyvekben minden benne van.
Annyi minden van még odakint.
Fel kéne fedezned.
Veled?
Miért kezdett politizálni, Señor Velilla?
Hogy a nép hangja legyen?
Vagy hogy vezesse őket?
Szerintem a kettő nem zárja ki egymást.
Biztos benne?
Azért kezdtem politizálni, hogy átalakítsam a társadalmat.
A vezetők a nép hangjai, szabadon választják őket.
És amikor a vezető és a nép
forradalmi bázisa és időzítése egybevág, a siker garantált.
Hildegart a példa.
A nép élén áll, mert ők helyezték oda, amikor szükségük volt rá.
- Ez a tömegek hatalmas ereje. - Téved.
Hildegart azért van ott, ahol, mert én helyeztem oda.
Menjünk!
Hogy ment?
Segítek felvenni a hálóingét.
- Mi a baj? - Semmi.
Hilde...
Csak fáradt vagyok, ennyi az egész.
Ki ő?
Ki ki?
Még sosem láttalak fáradtnak előadás után.
Ki az a férfi?
- Nincs semmilyen férfi. - Ugyan már!
Talán író? Vagy politikus?
Csinált veled valamit?
Nem csinált velem semmit.
Szóval mégis van egy férfi!
Mi történt?
Anyám sosem engedné meg, hogy bármi is történjen. Ez történt.
Anyád nem olyan.
Hogy hívják?
- Hogy hívják? - Abel.
Abel...
Jóképű?
Macarena,
tudsz nekem segíteni?
Miben, édesem?
Egyedül kell találkoznom vele.
Ne aggódj! Elintézem.
Ne légy szomorú! Megtaláljuk a módját.
Szebb nem is lehetnél.
Hagyd abba!
Elég! Ne csiklandozz!
- Meghall minket. - Anyád már biztosan alszik.
Nagyon szeretlek, Macarena.
Ki a leggyönyörűbb a világon?
Uraim!
- Üdvözlöm! - Jó reggelt!
- Jó reggelt! Hogy van? - Abel!
- Hogy van? - Señor Velilla!
Señora Rodríguez, micsoda véletlen!
Hadd mutassam be!
Julián Besteiro, a Szocialista Párt elnöke.
Részemről a szerencse.
- Andrés Saborit. - Nagyon örvendek.
És Wenceslao Carrillo.
Asszonyom, a lánya igazi politikai zseni.
- Szívből gratulálok! - Választania kell.
Vagy távol marad Hildegarttól,
vagy ő marad távol a pártgyűlésektől.
- Vagy egyik, vagy másik. - Abel, miről beszél?
Lássuk, hogy az egyéni érdeke felülírja-e a közösségét!
Uraim, jó napot!
Jó napot, asszonyom!
Abel, mi történt itt?
A támadásoknak semmi közük nincs hozzánk.
De hozzánk van.
Vagy mi nem tartozunk ehhez a párthoz?
A mi felelősségünk
elítélni a támadásokat, és nyomást gyakorolni a rendőrségre.
Panaszkodnak, hogy kirabolják őket,
de korábban ők fosztották ki a népet.
Tudjátok, mit? Tolvajtól lopni bocsánatos bűn.
És a nők megerőszakolása?
Nem a rablásokról beszélünk, nem a rablás a probléma.
A probléma az, amit a nőkkel tesznek.
Ez egy anarchista banda. A baloldal tartson össze!
- Ez hihetetlen! - Ez nem anarchizmus.
Az anarchizmus a harc a szabadságért, emlékeztek?
A háború a hatalom ellen, nem a nők ellen.
Ha titeket erőszakolnának meg, akkor nem hunynátok szemet.
Tessék, Ms. Rodríguez!
FÖDERALISTA REPUBLIKÁNUS PÁRT
Szerinted nem jött el az ideje,
hogy mi is aktívan részt vegyünk a párt döntéseiben?
De, elvtársnő. Ezt figyelembe vesszük.
Eljött a mi időnk.
- Eljött a mi időnk. - Így van, eljött a mi időnk!
Elég! Az ülést berekesztem.
Elvtársak, elvtársnők, éljen a munkásosztály harca!
- Éljen! - Éljen a Szocialista Párt!
- Éljen! - Éljen a Köztársaság!
Éljen!
Lehetnél a fogamzásgátlás és a születésszabályozás témavezetője.
Nem hiszem, hogy helyes deviáns anarchista csoportokról beszélni.
A levesed, drágám.
Hagyd, Macarena! Holnap beszédet tart.
- De ennie csak kell. - Hagyd békén!
Hallottál a házakat kifosztó anarchista csoportról?
Ide nem jönnek. Csak a burzsoák házait rabolják ki.
Neked ez nem tűnik annak?
Van itt ékszeres doboz, bejárónő, és két magányos nő.
Maguk ketten túl ismertek ahhoz, hogy kockáztassák a botrányt.
Elnézést!
És mögötte tömeg vonul majd,
amelyben többé már nem csak férfiak lesznek jelen,
hanem nők is.
Mi, akik megtanultunk látni, nem csupán nézni.
Először vérmérsékletünk miatt,
majd a reformpárti mozgalomhoz való csatlakozásunk szükségessége miatt
mi is úgy döntöttünk: harcolni fogunk.
Nem a férfiak ellen, hanem mellettük.
Annak érdekében, hogy mindannyian szabadabbak legyünk, és képesek
egy igazságos társadalom létrehozására.
- Éljen a Szocialista Párt! - Éljen!
- Éljen a munkásosztály harca! - Éljen!
Föl, föl, ti rabjai a földnek
Föl, föl, te éhes proletár
A győzelem napjai jönnek
Rabságodnak vége már
A múltat végképp eltörölni...
- Gratulálok! Nagyon köszönjük! - Gratulálok a beszédedhez!
- Szívből gratulálok a beszédedhez! - Veled vagyunk.
- Gratulálok, elvtársnő! - Szívből gratulálok!
- Gratulálok! - Gratulálok!
Csak így tovább!
Köszönöm szépen!
Köszönöm a szavaidat.
- Szeretünk. - Szeretünk!
Csak összefogni hát
És nemzetközivé lesz...
FÖDERALISTA REPUBLIKÁNUS PÁRT
„Ez a brosúra Hildegart Rodríguez tulajdona, és az is marad.
„Nem engedélyezem az elfelejtését. Abel.”
Hildegart!
Szeretnél keringőzni egyet elalvás előtt?
Rendben.
Havelock ajánlatot tett Guzmánnak az esszéim lefordítására.
Legyenek tudatosak!
Lemondhatnak a férfiak a szerzett kiváltságaikról?
Azt akarja, hogy Londonban találkozzunk.
Jártál már ott?
Még sosem keltem át a tengeren.
SZÜLETÉSSZABÁLYOZÁS SZEXUÁLIS NEVELÉS
Hadd olvassam el az új esszédet!
Hiba a szexualitást magánügynek nevezni.
Éppúgy nem magánügy, mint az anatómiánk többi része.
A szexualitásnak nem kellene állami ügynek lennie?
Rilke írja: „Mint tartsam az én lelkem, hogy ne érjen a te lelkedhez?
„Mint emeljem innen más dolgokhoz fölötted, észrevétlen?”
PEPE ARRIOLA KONCERTJE
Eszembe jutott egy dal, amit anyám mindig énekelt nekem.
„Szeretlek, mert szeretlek.
„Senki sem irányítja a szerelmemet.
„Szeretlek, mert ez az érzés a lelkem mélyéből jön.”
A szavazatszámlálás után
a Spanyol Szocialista Munkáspárt megnyeri a választásokat.
Bravó!
A NÉP GYŐZELME
Nem tölthetjük meg a földet éhező szájakkal.
Harcoljunk a szabályozott abortuszért!
- Nem, azt nem tehetjük. - Hosszú távon igen.
Egyelőre nem büntethetővé tehetjük azt, ami ma valóság.
Ha a fogantatás nemi erőszak eredménye.
Ha az anya élete veszélyben van.
- Ha nem tudja felnevelni. - Nem vagyunk jótékony szervezet.
Az abortusz ilyenkor nem bűntett.
Itt van...
- „Hogy nem büntethetővé tegyük...” - Valami baj van, anya?
„Szükséges abortusz, melyet azért végeznek, hogy a nő
„ne legyen életveszélyben.
„Érzelmi alapú abortusz, ha a fogantatás nemi erőszak eredménye.
„Ki kell jelenteni, hogy az abortusz ezen esetekben nem bűncselekmény.”
...nem bűncselekmény.
Anya!
Anya, kérlek!
Ne.
Ne!
Ami a tiéd, az az enyém.
Minden.
Többé nem mész a gyűlésekre.
Délelőttönként írni fogsz.
Délutánonként olvasni.
És éjszaka veled fogok aludni.
Együtt fogunk enni.
És veled megyek a mosdóba.
Megtiltom, hogy elhagyd ezt a házat.
Ha hagyod, hogy elragadjon, amit érzel, akkor engedsz az állati ösztönnek.
És az a mi fő ellenségünk.
Sok mindenen átmentünk, hogy eljussunk idáig.
Nem hagyom, hogy egyetlen gyengeség veszélyeztesse a projektet.
A szerelem gyengeség.
Azért fogantál, hogy megváltoztasd a világot.
Személyes áldozatra van szükség a nagyobb jó érdekében.
Most nem vallhatunk kudarcot.
Ennél jobb nevelést kaptál.
Guzmán három héten belül várja a végleges szövegeket.
Koncentrálj arra!
LA TIERRA - A RÉGI NÓTA A „SZOCIÁL-NEPOTISTÁK” BECSVÁGYA
Tisztelt Señor Havelock Ellis, vessző,
hálásan köszönöm szavait
és érdeklődését esszéim iránt, pont.
Sajnálattal értesítem, hogy Señor Guzmánnak és nekem
más terveink és vállalásaink vannak a nemzetközi kiadást illetően, pont.
Kérem, tolmácsolja bocsánatkérésemet Señor Wellsnek.
Pont.
Ami a londoni utat illeti, örömömre szolgálna, ha elmehetnék,
de nagy sajnálatomra
madridi kötelezettségeim nem teszik lehetővé, hogy elmenjek.
Pont.
De nagy sajnálatomra
madridi kötelezettségeim nem teszik lehetővé, hogy megtegyem.
Előre is köszönöm. Pont.
Minden jót.
Bekötözöm.
Nem szükséges.
Most válaszolok az olvasói levelekre.
Macarena!
Hány levél érkezett ma?
Jó néhány. Idehozom őket.
Tehetsz engedményeket a közönségnek,
amíg az nem akadályozza a munkádat.
Tizenhat a női rajongóktól,
egy a líceumtól, és erről hiányzik a feladó.
PEPE ARRIOLA
Ki küldte?
Legfeljebb egy órát tölts a levelekkel!
Elmegyek.
Nemsokára jövök.
Vacsora után feküdj le!
Hilde, ezt neked varrtam.
Macarena...
Feketében nem mehetsz randevúzni.
Köszönöm!
- Vizet? - Te mit iszol?
Egy vermutot.
Te is kérsz?
Táncolhatnánk?
- Mit iszol? - Egy vermutot.
Kettőt. Köszönjük.
Mi az?
Meglep, hogy anyád elengedett egyedül.
Nem olyan rossz ember, mint hinnéd.
Hat reál.
Köszönjük.
- Nem, majd én. - Nem, van pénzem.
- Ma én hívlak meg. - Azt hiszed, nem tudok fizetni?
- Tessék! Köszönjük. - Köszönöm.
Csak ma.
Csak most az egyszer.
- Egészségedre! - Egészségedre!
Az első vermutod. A különbség elmélet és gyakorlat között.
Mint a szocialisták.
Egy programmal nyerik a választást, majd egy másikat hajtanak végre.
Azt mondják, mások vagyunk
Hogy az életed s az enyém kárba vész
Hogy szélhámos vagyok...
Ez is egy ideológia.
És te tisztességes
Hogy két különböző ember
Nem szeretheti egymást
De én már beléd szerettem
És nem feledhetlek
Az álmom: karjaid közt halni meg
Nem értem, mit beszélnek a társadalmi osztályokról
Csak azt tudom, hogy szeretlek
És hogy te is szeretsz
Menjünk hát oda
Hol senki sem ítél el
Hol senki sem mondja meg
Mit csinálunk rosszul
Menjünk hát el
Távol a világtól
Hol nincs igazság
Nincsenek törvények, nincs semmi
Semmi más, csak a szerelmünk
Menjünk hát oda
Hol senki sem ítél el
Hol senki sem mondja meg
Mit csinálunk rosszul
Menjünk hát el
Távol a világtól
Hol nincs igazság Nincsenek törvények, nincs semmi
Semmi más, csak a szerelmünk
Azt mondják
Mások vagyunk
Nem is tudom. Nekem nem tetszik.
Aurora!
Hány év telt el?
Tizennyolc.
Kérsz egy italt?
Nem iszom.
Foglalj helyet!
Hogy van a lányod?
Hildegart minden reményemet felülmúlja.
Igen. Csodagyerek.
Egy újabb.
Pepe...
Ahogy ma játszottál...
Ennél jobb tanítást kaptál.
Nem méltó a neveltetésedhez, Pepe.
Miért jöttél el?
- Hogy megalázz? - Nem.
Tudod, hogy neveznek Párizsban?
Végem van, Aurora.
Egy csaló vagyok.
Nem vagy csaló.
Nem...
Ha veled maradtam volna, most biztonságban lennék.
Nem.
Miért hívtál meg?
Nem hívtalak meg.
Nem akartam, hogy így láss.
Jól van.
Hogy áll a dolog Havelock Ellisszel?
Elutasítottam az ajánlatát.
Nem akarok egyedül menni.
És az anyád?
Elkísérhetnélek.
Nem beszélek angolul, de...
Havelock fizeti a jegyeket.
Komoly az ajánlatod?
Velem jönnél?
Veled a világ végére is elmennék.
Mennem kell.
Asszonyom, megijesztett.
Jól van?
Megint megütött?
Megyek reggelit készíteni.
Antonio?
Mi az?
Bemehetünk?
Anya?
Macarena?
Anya!
Hol voltatok?
Azt hittem, történt veletek valami.
- Miért nem keltettél fel? - Olyan békés voltál...
Inkább hagytalak aludni.
Gondolkodtam.
Változások lesznek ebben a házban.
És ebben az országban.
Meghívtam Abel Velillát jövő hétre vacsorára.
Elzártalak a világtól, hogy vezetőt faragjak belőled.
Mert a világnak erős vezetők kellenek, ne feledd!
Freud a nemi szervedben.
Nietzsche a mellkasodban.
Marx a fejedben.
- Jó estét! - Maga Abel?
- És maga? - Macarena.
Nagyon örvendek.
Hoztam valamit. A nagynéném készíti.
Nagyon kedves magától. Jöjjön be!
Köszönöm.
Érezze csak otthon magát!
Köszönöm, nagyon kedves.
Érdekes, hogy meghagyták a feliratot a lépcsőházban.
Következetességre vall.
Apropó, következetesség. Mondja...
miben fog változni a Szocialista Párt?
Hildegart rámutatott: a párton belüli favoritizmus
olyan hiba, ami a vesztét okozhatja.
Kétlem, hogy a párt képes a változásra.
- Hacsak nem... - Hallani szeretném a véleményét.
Töltenél nekem egy kis vizet?
Töltenél nekem egy kis vizet, kérlek?
Teljesen egyetértek Hildegarttal.
A Szocialista Párt elárulta a munkásmozgalom elveit,
a forradalmat, a harcot, ami az utcán,
a gyárakban, vidéken folyik.
Csak a választási stratégia érdekelte őket.
A politikusok már csak ilyenek.
Lehet, hogy belépek a Föderalista Pártba.
Én úgyszintén.
Nagyszerű. Az anarchisták közé.
Ők nem anarchisták, hanem föderalisták.
Az ország munkásosztálya sokat köszönhet...
- Ajtó! - Elnézést, Señora...
- Ha nem anarchisták, akkor mik? - Lássuk be...
Az ország munkásosztálya sokat köszönhet
a szabadságot védő anarcho-szindikalista mozgalomnak.
Megáll az ész!
Szóval azt hiszi, ha lebontunk minden struktúrát,
sokkal szabadabbak leszünk?
Elnyel minket a káosz.
Ajtó!
Señora Rodríguez, az anarchia nem káosz, hanem a szervezett munkásosztály.
Nincs Isten, nincs úr, nincs uralkodó.
Ez egy utópia.
Jó estét!
Maga Abel Velilla?
- Kik maguk? - Én vagyok az, mi történt?
Señor Velilla, letartóztatom többszörös rablásért és nemi erőszakért.
- Tévedés történt. - Üljön le, asszonyom!
- Kisasszony, kérem, veszélyes! - Nem tett semmit.
Ne!
Ő a felelős az anarchista csoport támadásaiért.
Ez nem igaz.
Eltekintek attól, hol volt a vádlott a letartóztatásakor,
hogy ne rontsam a hírnevét, Señorita Rodríguez,
- de ne nevezzen hazugnak! - Ne érjen a lányomhoz!
Eresszen el!
Itt senki sem nevezi magát hazugnak.
Ne mozduljon!
Lehet, hogy mindketten nagyon okosak, de ez a kölyök becsapta magukat.
- Nem csináltam semmit. - Abel, mi történt?
- Vigyék el! - Nem csináltam semmit.
Nem csináltam semmit!
„Kisasszonyok,
„ne sírjatok!
„A férfi mind kalandor,
„Fél lába itt,
„fél lába ott,
„Csak gondtalan csatangol.
„Ne sírj, leány, A férfiért
„Légy hetyke, fürge, pörge,
„Csak vállat vonj, ha bánat ért -
„Hej, táncra, körbe-körbe!”
„Kisasszonyok, ne sírjatok!
„A férfi mind kalandor,
„Fél lába itt, fél lába ott,
„Csak gondtalan csatangol.”
Pontosan ekkor
veszi kezdetét a nyugtalanság:
távoznak...
hogy élvezhessék a forradalmukat.
Az 1877-es évben
megjelenik a zseniális Edison...
ABEL VELILLÁT BÖRTÖNBÜNTETÉSRE ÍTÉLTÉK
Egy óra múlva itt lesz az új bejárónő.
Rosának hívják.
Öreg, de szerintem jól dolgozik.
Mi történt Macarenával?
Felmondott, vagy te rúgtad ki?
Az nem fontos.
De remélem, ez komolyabb lesz.
Kezdj el dolgozni az új szövegeken!
Egy óra múlva tollaslabdázni fogunk.
Kinyitom.
Talán Macarena az.
Hildegart!
Abel meglátogatott, mielőtt lecsukták.
Ne, kérem!
- Megkért, hogy... - Señor Guzmán!
Macarena nem jött el a pénzért,
amivel az első kiadásért tartoztam.
Macarena már nem dolgozik itt.
Hogyhogy?
Alá kell írnia egy nyugtát.
Ezt Londonból küldték neked.
HILDEGART RODRÍGUEZ
HAVELOCK ELLIS
Maga szerint ő tette?
Nem tudom.
- Tessék! - Köszönöm.
- Van még valami? - Ez minden.
Remélem, hamarosan olvashatom az új esszét.
Nemsokára meglesz. Jó napot!
Egy keringő?
Menjünk!
MÁSODOSZTÁLYÚ MENETJEGY LONDON
Íme a házunk!
Sajnálom. Sosem akartam, hogy ez történjen.
Remélem, meg tudsz bocsátani.
Ez a nappali.
Erre, kérem!
Itt van a...
- Te mit keresel itt? - Enni akartam, mielőtt folytatom.
Elnézést! Ő a lányom, Hildegart.
- Nagyon örvendek. - Úgyszintén.
Mindenki a könyveiről beszél.
Olvasta valamelyiket?
Nem tudok olvasni.
Folytathatjuk?
Erre!
Szép voltam és sudár
Egy olyan legényhez Egy olyan legényhez
Ki nekem nem kellett
Férjhez adott anyám Férjhez adott anyám
Szép voltam és sudár
Mit akarsz?
- Maga Antonio? - Macarena nincs itt.
Beszélni akarok vele.
- Nincs itt, nem segíthetek. - Beszélnem kell vele. Fontos.
Kislány, nem akarlak bántani.
Nem megyek el, amíg nem beszéltem vele.
Hadd beszéljek vele!
Nem fog bajba keverni.
Azt ajánlom is.
Nem kéne itt lenned.
Ez a hely nem való egy jó származású kislánynak.
Macarena, nem vagyok már kislány.
Miért mentél el?
Tudnom kell, miért hagytál el egy szó nélkül.
És tudni akartam, mit kellene megbocsátanom neked...
míg nem láttam Antoniót és a barátait.
Anyám ötlete volt?
Vagy a tiéd?
Mint a pisztoly.
Hogy gondolhatsz ilyet rólam?
Már nem tudom, mit gondoljak.
Rólad vagy bárki másról.
Az anyád volt.
Megtudta, hogy Antonio volt a felelős a támadásokért.
Pénzt ajánlott neki, és a hallgatását,
ha cserébe bemártja Abelt.
Hogy tehetted?
Esküszöm az életemre, hogy megpróbáltam megakadályozni.
A jellemtelenséged börtönbe juttatott egy ártatlan embert.
Tényleg ezt gondolod?
Te, aki olyan okos és művelt vagy.
Tényleg azt hiszed, hogy így működik az élet?
Hogy ilyen egyszerű?
Azt hiszed, én szeretek így élni?
Nem minden nő olyan szerencsés, mint te, édesem.
A beszédeid nagyszerűek, de az élet nem így működik.
Pénz nélkül nem vagy szabad.
Mi, nők nem vagyunk szabadok.
Egy napod van feladni Antoniót a rendőrségen,
és elmagyarázni nekik, hogy nem volt közöd hozzá.
Különben magam megyek, és teszek róla, hogy bűnrészességgel vádoljanak.
Nagyon sajnálom.
Késtél.
Macarena a rendőrségre tart, hogy feladja a férjét.
Gondolom, ha eleget fizetsz neki,
nem árulja el, hogy benne voltál.
Amint Abelt szabadon engedik, elmegyek vele Londonba.
Havelock elküldte a jegyeket.
Nem mész sehová.
Hogy tehetted?
Te hogy tehetted?
Ez az életem munkája.
Azt tettem, amit kellett.
Milyen áron?
A boldogságom és egy ártatlan ember élete árán.
Nincs sikeres projekt áldozat nélkül.
Vigyázz, anya!
Kezdesz úgy beszélni, mint egy fasiszta.
Mindazok után, amit érted tettem.
Mindazok után, amit magadért tettél.
Mit tettem én magamért?
Áruld el!
Mit tettem én magamért?
Feladtam az életemet a világ kedvéért.
A világ nem tudja, hogy létezel.
A világ, amire te és én vágyunk, anya,
ha egyáltalán ugyanaz a kettő,
nem így épül fel.
A saját eszméid ellensége vagy.
Mit tudhatsz te a világról?
Az egész világod én vagyok.
Minden eszméd az enyém.
Szeretsz engem.
Volt idő, amikor szerettél.
Te nem tudod, mi a szeretet.
Többet tudok róla, mint te.
Neked csak egy hajtóerőd van,
és egy kezdetleges pszichéd.
Az állatoknak is kifinomultabb lelkük van, mint neked.
Senki sem szeretett még annyira, mint én téged.
Senki.
És nem hagyom, hogy egy férfi elvegyen...
Elég!
A férfiak nem az ellenségeink, anya.
Te megtagadod az emberiséget.
Megtagadod a nőket.
Gyűlölöd őket.
Gyűlölöd, hogy képesek vagyunk érezni.
És nem létezhet forradalom szeretet nélkül.
Ez az a fajta szeretet, ami rabságba taszít minket.
Ez hazugság.
- Ez az igazság. - Ez hazugság!
Te nem a nők oldalán állsz.
Úgy viselkedsz, mint egy férfi.
Birtokolni akarsz engem, ahogy a férfiak birtokolják a nőket.
A saját érdekedben.
Mi nem vagyunk senki tulajdona, anya.
Nem vagyunk senki tulajdona.
Nem vagyok senki tulajdona.
Az enyém vagy.
Nem vagyok senki tulajdona.
Mostantól én hozom meg a saját döntéseimet.
Mostantól szabad vagyok.
Jó éjt, Hildegart!
Jó éjt, mama!
BOSZORKÁNYOK KURVÁK, POKOLRA JUTTOK
Valami baj van, asszonyom?
Kérem, vigye sétálni a kutyát!
Most?
Rajta, öltözzön fel!
Vigye el egy hosszú sétára!
Ahogy kívánja, asszonyom.
Férjhez adott anyám Férjhez adott anyám
Szép voltam és sudár
Szerettem és gyűlöltem a végletekig.
A középutam az automata mechanikus ember.
Ami történt, az számomra nagyon logikus.
Nagyon precíz.
Kicsit éteribb vagyok az átlagnál.
Kissé excentrikus, amit tettem, tudom.
De maguk...
maguk képtelenek értelmezni az emberi szobor anyjának esetét.
Miután megszületett a lányom, nem gondoltam magamra.
Kizárólag ennek az emberi lénynek a megteremtése érdekelt.
Apránként erősítettem a belé vetett hitemet.
De maguk, férfiak
figyelmetlenek,
és nem látták, hogy az én bolygómnak is volt saját fénye.
Nem értették meg, hogy a művem nem volt helyhez kötött.
Nem látták, hogy a szobrász mennyire kötődik a szobrához.
És a legkisebb tökéletlenség láttán elpusztítja azt.
Ezt tettem Hildegarttal.
A homo emberi szobor.
Az én művem.
A Hildegart-projekt kudarcot vallott.
Nem volt értelme folytatni.
AZ ANYJA AGYONLŐTTE GALILEO UTCAI HÁZUKBAN
HILDEGART AGYONLŐTTÉK AZ OTTHONÁBAN
HILDEGART A IFJÚSÁG SZEXUÁLIS LÁZADÁSA
A VÖRÖS SZŰZ HALOTT
Hildegart Rodríguez Carballeira 1933. június 9-án, 18 évesen hunyt el.
Tizenhat esszékötetet és több mint 150 cikket írt
élete utolsó három évében.
Munkája és a társaié feledésbe merült a spanyol polgárháború után.
De a szellemi térben tovább élt.
„Kisasszonyok, ne sírjatok!
„A férfi mind kalandor,
„Fél lába itt, fél lába ott,
„Csak gondtalan csatangol.
„Ne sírj, leány, a férfiért,
„Légy hetyke, fürge, pörge,
„Csak vállat vonj, ha bánat ért -
„Hej, táncra, körbe-körbe!
„Légy hetyke,
„fürge, pörge!
„Ne sírjatok!
„A férfi mind kalandor,
„Fél lába itt, fél lába ott,
„Csak gondtalan csatangol.
„Kisasszonyok, ne sírjatok!”
A feliratot fordította: Monori Edina
Kreatív supervisor Varga Attila